Husein Kavazović
<s>Husein ef.</s><s>Kavazović (Gradačac , 3. srpnja 1964.), bošnjački je teolog, trenutno 13. po redu reis-ul-ulema u Bosni i Hercegovini.</s>

<s>Biografija</s>

<s>Husein ef.</s><s>Kavazović je rođen 3. jula 1964. godine u Jelovče Selu kod Gradačca, u Bosni i Hercegovini.</s><s>Osnovno obrazovanje stekao je u rodnom mjestu, a Gazi Husrev-begovu medresu u Sarajevu je završio 1983. godine.</s><s>Na Šerijatskom fakultetu Univerzitetu Al-Azhar u Kairu je studirao u periodu od 1985. do 1990. godine.</s><s>Magistarski rad i doktorsku disertaciju odbranio je na Fakultetu islamskih nauka u Sarajevu, iz područja šerijatskog prava.</s>

<s>Radno iskustvo stjecao je kao imam, hatib i mualim u džematima u Srebreniku i Gradačcu.</s><s>Obavljao je dužnost muftije tuzlanskog u periodu od 1993. do 2012. godine.</s><s>Nedugo nakon imenovanja na položaj muftije tuzlanskog, zajedno s još devet članova delegacije Okruga Tuzla biva zarobljen u Konjicu i odveden u logor HVO-a, a odatle predan u logor Vojske bosanskih Srba.</s><s>Nakon sedam mjeseci ponovo je na slobodi i vraća se u Tuzlu.</s>

<s>Kao muftija tuzlanski posebno je zaslužan za obnovu i rad Tuzlanskog muftiluka i Behram-begove medrese u Tuzli.</s><s>Svojim zalaganjem je doprinio podizanju zgrade Biblioteke Behram-beg u Tuzli.</s><s>Jedan je od pokretača Centra za rehabilitaciju ovisnika o psihoaktivnim supstancama u Smolućoj kod Lukavca, prve ustanove za rehabilitaciju ovisnika u okviru Islamske zajednice u Bosni i Hercegovine.</s><s>Radio je na pokretanju i razvoju Agencije za certificiranje halal kvalitete Islamske zajednice u Bosni i Hercegovini.</s><s>Učestvovao je u obnovi i izgradnji velikog broja džamija u Bosanskog Podrinju i Bosanskoj Posavini.</s>

<s>Istovremeno, snažno se angažirao i na zbrinjavanju prognanog i izbjeglog stanovništva iz Istočne Bosne tokom agresije, a potom i u obnavljanju infrastrukture Islamske zajednice u Bosni i Hercegovini i povratku muslimana u mjesta iz kojih su protjerani.</s><s>Bio je član i predsjednik Savjetodavne radne grupe za definiranje sadržaja u izradi projektne dokumentacije za kompleks Memorijalnog centra Potočari-Srebrenica.</s>

<s>Godine 2012. izabran je za reis-ul-ulemu Islamske zajednice u Bosni i Hercegovini.</s><s>U njegovom mandatu na položaju reis-ul-uleme Islamska zajednica u Bosni i Hercegovini provela je izmjene Ustava i značajne reforme u mnogim područjima djelovanja Islamske zajednice u Bosni i Hercegovini, Hrvatskoj, Sloveniji, Srbiji i bošnjačkoj muslimanskoj dijaspori.</s><s>Obnovljene su džamije Ferhadija u Banjoj Luci i  Aladža u Foči, te otvorena novoizgrađena Ljubljanska džamija.</s>

<s>Govori arapski i služi se engleskim jezikom.</s>

<s>Prijetnje 
Husein ef.</s><s>Kavazović je često meta prijetnji vehabija i islamskih radikala.</s>

<s>Krajem 2015. godine Kavazoviću je islamski ekstremist Abdullah Armin Čurt iz Sirije putem društvene mreže Facebook uputio prijetnje smrću.</s><s>On je tom prilikom poručio: "A Kavazovića ćemo također obezglaviti, odavno je to zaslužio".</s>

<s>Godine 2016. islamski ekstremista iz Siriji Amir Selimović je iz te zemlje izravno zaprijetio Kavazoviću zbog akcije koju je tada povela Islamska zajednica u Bosni i Hercegovini kako bi se u ovoj zemlji rasformirale ilegalne vjerske zajednice koje su formirali samozvani imami-propagatori radikalnog islamizma.</s><s>Selimović je tom prilikom poručio "Molim Alaha da reis-ul-ulemu u Bosni i Hercegovini Huseina Kavazovića i njegove sljedbenike .... zakoljem nasred Baščaršije.</s>

<s>Godine 2017. u izdanju ISIL-ovog magazina Rumiyah (Rim) propagandisti te organizacije pozvali su svoje simpatizere da ubijaju šejhove tavagita (sve ono što se obožava mimo Alaha, a što simpatizeri ove ideologije koriste da opravdaju ubijanje nevinih ljudi).</s><s>Uz tekst je objavljena fotografija reis-ul-uleme Huseina ef.</s><s>Kavazovića, kao i fotografije muftija Islamske zajednice u Bosni i Hercegovini, koje su opisali kao murteddske (otpadnici od islama) vođe neislamske zajednice.</s><s>U magazinu je tom prilikom naglašavano da je "ubijanje murtedda draže i priječe od ubijanja pravih kafira (nervjernika)".</s>

<s>Bibliografija 
 Dvije kodifikacije šerijatskog porodičnog prava (Sarajevo, 2012)
 Kodifikacija šerijatskog građanskog prava na temeljima hanefijske pravne škole (Sarajevo, 2019)
 Prijevod i komentar na djelo: Muḥammad Qadrī paše, Murshid al-Ḥayrān: Kodifikacija šerijatskog imovinskog prava (Sarajevo, 2019.)
 Prirodno pravo kod Mu'tazila (Sarajevo, 2019.)</s>

<s>Povezani članci 
Reis-ul-ulema
Islamska zajednica u Bosni i Hercegovini</s>

<s>Izvori</s>

<s>Vanjske poveznice</s>

<s>Sestrinski projekti</s>

<s>Mrežna stranica 
 Husein ef.</s><s>Kavazović na islamskazajednica.ba</s>

<s>Životopisi, Gradačac
Reis-ul-uleme</s>

